Toenemende Dwalings Deur Hoëprofielleiers
Category: Die Kerkgroeibeweging
Opsomming: Gerespekteerde geestelike leiers in Amerika, bv. dr. Robert Schuller, dr. Billy Graham en Norman Vincent Peale, wys tans die weg aan na misleiding.
Daar is in ons tyd 'n toenemende aantal valse profete in die "Christen" wêreld. Sommige van hulle verkondig van die begin af hulle valshede om die mensdom te mislei. Ander is voormalige Christenleiers wat geestelik verval het en in 'n stadium dwalings begin verkondig het. Vier van die dwalings wat baie van hulle in gemeen het, is die volgende:
Rick Warren se Misleiding Kring Uit
Rick Warren het 'n tipies menslike beskouing van kerkgroei en geestelike ontwikkeling. Sy beoordeling is hoofsaaklik op uiterlike kriteria gebaseer ten einde sukses te bepaal, en het 'n baie swak leerstellige basis. Sy nie-veroordelende evangelie (non-offensive gospel) is só vaag gedefinieer dat dit uit 'n menslike oogpunt vir omtrent almal aanvaarbaar is. Geen aanstoot word aan mense gegee nie omdat sonde en die skrikwekkende gevolge daarvan, naamlik God se toorn oor sondaars, nie verkondig word nie. Die volle implikasies van die Here Jesus se kruisdood, waar Hy sy bloed gestort en sy lewe afgelê het om God se toorn oor sondaars wat tot bekering kom, af te wend, word ook nie verkondig nie.
Gevare van die Ekumeniese Beweging
'n Verkorte weergawe van artikels deur dr. Opal Reddin van Central Bible College, VSA
Ek glo dat die grondslag vir samehorigheid in die ekumeniese beweging só breed is dat dit mense insluit wat die goddelike inspirasie van die Bybel, die godheid van Christus, die sondige natuur van die mens, die plaasvervangende dood van Christus as 'n versoening vir ons sonde, asook ander belangrike leerstellings wat deur die Bybelse Christendom as noodsaaklik beskou word, verwerp.
Ek glo dat die oogmerke van die ekumeniese beweging in stryd met belangrike Bybelse oogmerke is, omdat hulle dikwels die noodsaaklikheid van persoonlike verlossing deur sosiale doelwitte vervang.
Ek glo dat die samevoeging van verskeie godsdienstige organisasies om 'n oorkoepelende wêreldkerk te vorm, in godsdienstige Babilon van Openbaring 17 sal eindig.
Ek glo dat die evangelie 'n "krag van God tot redding is vir elkeen wat glo" (Rom. 1:16). 'n Vaste verbintenis aan hierdie leer sal ons teen ekumeniese bewegings beskerm wat die evangelieboodskap afwater en uiteindelik sal vernietig.
Hierdie artikel bevat 'n kort opsomming van James Sundquist se boek, Rick Warren's Global PEACE Plan versus Scriptural Teachings on Peace (in 2006 deur Rock Salt Publishing uitgegee; die gedrukte boek is deur Bible Belt Publishing, Southwest Radio Church, gepubliseer http://www.swrc.com/offers/internet_0205.htm#h001). Die hele boek kan gelees word deur die volgende skakel te volg: http://www.abrahamic-faith.com/James/Global%20PEACE%20Plan.pdf. Die skrywer het goedgunstiglik sy toestemming aan ons verleen om die opsomming te plaas wat deur Johan Malan van www.bibleguidance.co.za gedoen is. Hierdie inligting is baie belangrik, veral in die lig van die miljoene gelowiges in Afrika én elders in die wêreld wat deur Warren se onskriftuurlike Doelgerigte Lewe en sy Global PEACE Plan mislei word. Bladsynommers in die artikel verwys na die bogenoemde boek deur James Sundquist. Die opsomming volg ná 'n inleiding oor die gevare van die humanistiese ideologie van positiewe denke. Gevolgtrekkings deur die resensent is aan die einde van die artikel bygevoeg.